Rikunarita-ORG/Wikinium huggingface dataset:
# Τσετσιάνγκ

| Τσετσιάνγκ |
| --- |
|  |
|  |
| Χώρα | Λαϊκή Δημοκρατία της Κίνας |
| Πρωτεύουσα | Χανγκτσόου |
| Διοίκηση |
|  • Επικεφαλής | Yuan Jiajun (2017–2020) και Wang Hao (από 2021) |
| Έκταση | 101.800 km² |
| Πληθυσμός | 54.426.891 (2010), 45.930.651 (2000), 41.445.930 (1990), 38.884.603 (1982), 28.318.573 (1964), 22.865.747 (1953), 19.959.000 (1947), 21.231.000 (1937), 20.643.000 (1928), 21.440.000 (1912) και 64.567.588 (2020) |
| Γεωγραφικές συντεταγμένες | 30°16′0″N 120°9′0″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Τζετζιάνγκ** (κινεζικά: 浙江, προφέρεται: [ʈʂɤ̂ tɕjáŋ]) είναι ανατολική παραθαλάσσια επαρχία της Λαϊκής Δημοκρατίας της Κίνας. Συνορεύει με την επαρχία Τσιανγκσού και τον δήμο Σαγκάη στα βόρεια, την επαρχία Ανουί στα βορειοδυτικά, την επαρχία Τσιανγκσί στα δυτικά, και την επαρχία Φουτσιάν στα νότια. Προς τα ανατολικά με την Ανατολική Θάλασσα της Κίνας και τα νησιά Ρίου Κίου της Ιαπωνίας.

Καταλαμβάνει έκταση 101,800 τ.χλμ. και ο πληθυσμός της ανέρχεται σε 54.426.891, σύμφωνα με την απογραφή του (2010). Μεγαλύτερη πόλη και πρωτεύουσά της είναι η Χανγκτσόου.

## Διοικητική διαίρεση

Η επαρχία Τζετζιάνγκ χωρίζεται σε έντεκα Νομούς.

| Χάρτης | Αρ. | Όνομα | Κιν. | Πινγίν | Τύπος |
| --- | --- | --- | --- | --- | --- |
|  |
| 1 | Χανγκτσόου | 杭州市 | Hángzhōu Shì | Υπο-επαρχιακή πόλη |
| 2 | Νινγκμπό | 宁波市 | Níngbō Shì | Υπο-επαρχιακή πόλη |
| 3 | Χουτζόου | 湖州市 | Húzhōu Shì Shì | Πόλη νομαρχιακού επιπέδου |
| 4 | Τζιασίνγκ | 嘉兴市 | Jiāxīng Shì Shì | Πόλη νομαρχιακού επιπέδου |
| 5 | Τζινχουά | 金华市 | Jīnhuá Shì | Πόλη νομαρχιακού επιπέδου |
| 6 | Λισουέι | 丽水市 | Líshuǐ Shì | Πόλη νομαρχιακού επιπέδου |
| 7 | Τσιουτζόου | 衢州市 | Qúzhōu Shì | Πόλη νομαρχιακού επιπέδου |
| 8 | Σαοσίνγκ | 绍兴市 | Shàoxīng Shì | Πόλη νομαρχιακού επιπέδου |
| 9 | Ταϊτζόου | 台州 | Tāizhōu Shì | Πόλη νομαρχιακού επιπέδου |
| 10 | Γουεντζόου | 温州市 | Wēnzhōu Shì | Πόλη νομαρχιακού επιπέδου |
| 11 | Τζοουσάν | 舟山市 | Zhōushān Shì | Πόλη νομαρχιακού επιπέδου |

* Ο αστεροειδής 2631 Τζετζιάνγκ που ανακαλύφθηκε το 1980 πήρε το όνομά του από αυτήν την κινεζική επαρχία.

## Παραπομπές

## Εξωτερικοί σύνδεσμοι

* Ιστοσελίδα της κυβέρνησης της επαρχίας Τζεγιάνγκ
# Μικροαστική τάξη

Η **μικροαστική τάξη** (γαλλικά: *petite bourgeoisie*), είναι όρος, μεταφραστικό δάνειο, που αναφέρεται στην κοινωνική τάξη που αποτελείται από ημιαυτόνομα, εισοδηματικώς, φυσικά πρόσωπα των οποίων οι πολιτικοοικονομικές πεποιθήσεις σε περιόδους κοινωνικοοικονομικής σταθερότητας μιμούνται την αστική τάξη. Στα μέσα του 19ου αιώνα, ο Καρλ Μαρξ και άλλοι μαρξιστικοί θεωρητικοί χρησιμοποίησαν τον όρο αυτόν για να προσδιορίσουν το κοινωνικοοικονομικό στρώμα που αποτελείται από ελεύθερους επαγγελματίες, της εποχής εκείνης.

## Παραπομπές
# Τσονγκτσίνγκ

| Τσονγκίνγκ |
| --- |
|  |
| Τσονγκίνγκ
29°33′0″N 106°30′25″E |
|  |
| Χώρα | Λαϊκή Δημοκρατία της Κίνας |
| Διοικητική υπαγωγή | Λαϊκή Δημοκρατία της Κίνας |
| Γεωγραφική υπαγωγή | Νοτιοδυτική Κίνα |
| Ίδρυση | 1929 |
| Διοίκηση |
|  • Σώμα | People's Government of Chongqing Municipality |
|  • Δήμαρχος | Huang Qifan (2010–2016) και Hu Henghua (από 2021) |
|  • Μέλος του/της | Παγκόσμια Ομοσπονδία Τουριστικών Πόλεων |
| Έκταση | 82.403 km² |
| Υψόμετρο | 237 μέτρα |
| Πληθυσμός | 32.054.159 (2020) |
| Ταχ. κωδ. | 400000–409900 |
| Τηλ. κωδ. | 23 |
| Ζώνη ώρας | UTC+8 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Τσονγκτσίνγκ** ή **Τσοντσίν** (απλουστευμένα κινέζικα : 重庆 παραδοσιακά κινέζικα : 重慶, Ουέιντ-Τζάιλς: Chungking, πινγίν: Chongqing) είναι μεγάλη πόλη στην νοτιοδυτική Κίνα και μία από τις πέντε εθνικές κεντρικές πόλεις στη Λαϊκή Δημοκρατία της Κίνας. Αποτελεί την μεγαλύτερη και πιο πολυπληθή πόλη στον κόσμο. Διοικητικά, είναι ένας από τους τέσσερις άμεσα ελεγχόμενους δήμους της ΛΔΚ (οι άλλοι τρεις είναι το Πεκίνο, Σαγκάη και Τιεντζίν), και η μόνη στην ενδοχώρα της Κίνας.

Ο δήμος δημιουργήθηκε στις 14 Μαρτίου 1997, διαδεχόμενος την υποεπαρχιακή πόλη διοίκησης που ήταν μέρος της επαρχίας Σετσουάν. Σύμφωνα με στατιστικές για τον Νοέμβριο του 2010, ο δήμος είχε έναν πληθυσμό 28.846.200. Αποτελείται από 19 διαμερίσματα, 15 νομούς και 4 αυτόνομες επαρχίες.

Η επίσημη συντομογραφία της πόλης, 渝 (YU), εγκρίθηκε από το Συμβούλιο της Επικρατείας στις 18 Απριλίου 1997. Η Τσοντσίν ήταν επίσης ένας δήμος της Λαϊκής Δημοκρατίας της Κίνας διοίκησης, που χρησίμευσε ως πρωτεύουσα του πολέμου κατά τη διάρκεια του Δεύτερου Σινο-ιαπωνικού Πολέμου (1937-1945). Η συντετμημένη ονομασία του προέρχεται από την παλιά ονομασία του μέρους του ποταμού Τζιαλίνγκ που περνά μέσα από την Τσοντσίν και τροφοδοτεί τον ποταμό Γιανγκτσέ.

Η Τσοντσίν έχει μια σημαντική ιστορία και πολιτισμό και είναι το οικονομικό κέντρο της λεκάνης του ποταμού Γιανγκτσέ. Πρόκειται για το μεγαλύτερο κέντρο παραγωγής και συγκοινωνιακό κόμβο στην νοτιοδυτική Κίνα.

## Παραπομπές

## Εξωτερικοί σύνδεσμοι

* Επίσημη ιστοσελίδα της Τσονγτσίνγκ
*
# Μαντσού

Οι **Μαντσού** (γλώσσα Μαντσού: ᠮᠠᠨᠵᡠ, μεταγραφή του Μέλεντορφ: manju, απλά Κινεζικά: 满族, παραδοσιακά Κινεζικά: 滿族, πινγίν: Mǎnzú, Ουέιντ-Τζάιλς: Man3-tsu2) είναι εθνική μειονότητα της Κίνας, που με τους Κινέζους Χαν και άλλες εθνότητες συναποτελούν το σύγχρονο κινεζικό έθνος, ενώ αποτελούν την εθνότητα από την οποία η περιοχή Μαντζουρία πήρε το όνομά της.

Οι Μαντσού αποτελούν το μεγαλύτερο παρακλάδι των Τουνγκούζιων και είναι διασκορπισμένοι μέσα στην Κίνα, σχηματίζοντας την τέταρτη μεγαλύτερη εθνική ομάδα στη χώρα. Απαντώνται σε 31 κινεζικές επαρχίες. Σχηματίζουν επιπλέον τη μεγαλύτερη μειονότητα στην Κίνα χωρίς δική τους Αυτόνομη Περιοχή. Η επαρχία Λιαονίνγκ έχει το μεγαλύτερο πληθυσμό και ακουλουθούν οι περιοχές Χεμπέι, Χεϊλονγκτσιάνγκ, Τζιλίν, Εσωτερική Μογγολία και Μπεϊτζίνγκ με πάνω από 100.000 Μαντσού. Περίπου ο μισός πληθυσμός ζει στην επαρχία Λιαονίνγκ και το ένα πέμπτο στην επαρχία Χεμπέι. Υπάρχει σημαντικός αριθμός αυτόνομων επαρχιών των Μαντσού στην Κίνα και πάνω από 300 πόλεις τους.

Οι Μαντσού κατάγονται από τους Τζούρτσεν (Jurchen) που είχαν ιδρύσει τη δυναστεία Τζιν (1115-1235) στην Κίνα, ενώ νωρίτερα στα κινεζικά ημιμυθολογικά χρονικά των "Τριών Βασιλείων και Πέντε Αυτοκρατόρων" αναφέρεται ένας λαός τουνγκουζικής καταγωγής από τη Μαντζουρία, οι Σουσέν (Sushen), που απέδιδε ως εισφορά τόξα και βέλη στους Σανγκ (Shang) και αργότερα στους Τσόου (Zhou). Οι Σουσέν χρησιμοποιούσαν ξύλινα βέλη, όντας γεωργοί, κυνηγοί και αλιείς και ζούσαν σε σπηλιές και δέντρα. Οι Σουσέν θεωρούνται ως πρόγονοι των Μοχέ, από τους οποίους προήλθαν οι Τζούρτσεν, Μαντσού, Ναχάι και πολλές άλλες τουνγκουζικές εθνότητες.
# Microsoft Bing

Microsoft Bing|  Λογότυπο και λεκτικό σήμα από τον Οκτώβριο του 2020 |
| URL | bing.com |
| Τύπος ιστότοπου | Μηχανή αναζήτησης |
| Γλώσσα προγραμματισμού | ASP.NET |
| Ιδιοκτήτης | Microsoft |
| Ημερομηνία έναρξης | 3 Ιουνίου 2009 (2009--6-03) |

Το **Microsoft Bing** (γνωστό και απλά ως **Bing**) είναι μια μηχανή αναζήτησης ιστού που ανήκει και λειτουργεί από τη Microsoft. Η υπηρεσία έχει τις ρίζες της στις προηγούμενες μηχανές αναζήτησης της Microsoft: MSN Search, Windows Live Search και Live Search. Το Bing παρέχει μια ποικιλία υπηρεσιών αναζήτησης, όπως προϊόντα αναζήτησης ιστού, βίντεο, εικόνας και χαρτών. Αναπτύσσεται χρησιμοποιώντας το ASP.NET.

Το Bing, ο αντικαταστάτης του Live Search, παρουσιάστηκε από τον CEO της Microsoft Steve Ballmer στις 28 Μαΐου 2009, στο συνέδριο All Things Digital στο Σαν Ντιέγκο της Καλιφόρνια, για κυκλοφορία στις 3 Ιουνίου 2009. Οι αξιοσημείωτες νέες δυνατότητες εκείνη την περίοδο περιλάμβαναν τη λίστα προτάσεων αναζήτησης κατά την εισαγωγή ερωτημάτων και μια λίστα σχετικών αναζητήσεων (που ονομάζεται "παράθυρο αναζήτησης") με βάση τη σημασιολογική τεχνολογία της Powerset, την οποία η Microsoft είχε αποκτήσει το 2008.

Τον Ιούλιο του 2009, η Microsoft και το Yahoo! ανακοίνωσαν μια συμφωνία στην οποία το Bing θα τροφοδοτούσε το «Yahoo! Search». Όλοι οι πελάτες και οι συνεργάτες του «Yahoo! Search» έκαναν τη μετάβαση αυτή στις αρχές του 2012. Η συμφωνία άλλαξε το 2015, και από τότε το Bing χρησιμοποιείται για τις περισσότερες αναζητήσεις.

Τον Οκτώβριο του 2011, η Microsoft δήλωσε ότι εργάζονταν σε νέα υποδομή αναζήτησης back-end με στόχο την παροχή ταχύτερων και ελαφρώς πιο σχετικών αποτελεσμάτων αναζήτησης για τους χρήστες. Γνωστή ως "Tiger", η νέα τεχνολογία εξυπηρέτησης ευρετηρίου ενσωματώθηκε στο Bing παγκοσμίως από τον Αύγουστο του ίδιου έτους. Τον Μάιο του 2012, η Microsoft ανακοίνωσε έναν επανασχεδιασμό της μηχανής αναζήτησής τους που περιλάμβανε το "Sidebar", μια δυνατότητα που αναζητά τα κοινωνικά δίκτυα των χρηστών για πληροφορίες σχετικές με το ερώτημα αναζήτησης.

Ο αλγόριθμος ευρετηρίασης της μηχανής αναζήτησης BitFunnel και διάφορα στοιχεία της μηχανής αναζήτησης έγιναν ανοιχτές πηγές από τη Microsoft το 2016.

Τον Φεβρουάριο του 2023, η Microsoft παρουσίασε το Bing Chat, ένα ενσωματωμένο στη μηχανή αναζήτησης chatbot μέσω τεχνητής νοημοσύνης που βασίζεται στο GPT-4. Το Bing έφτασε τα 100 εκατομμύρια ενεργούς χρήστες τον επόμενο μήνα. Από τον Μάρτιο του 2023, η (Microsoft) Bing είναι η δεύτερη μεγαλύτερη μηχανή αναζήτησης παγκοσμίως, με όγκο ερωτημάτων 12%, πίσω από το 79% της Google. Η Baidu βρίσκεται στο 5% και η Yahoo την οποία σε μεγάλο βαθμό υποστηρίζει η Bing, έχει 2%.

## Παραπομπές
# The New York Times

The New York Times|  |
|  |
| Τύπος | ημερήσια εφημερίδα |
| Μορφή | μεγάλο σχήμα |
| Ιδιοκτήτης | The New York Times Company |
| Ιδρυτής | Τζορτζ Τζόουνς Χένρι Τζέιμς Ρέιμοντ |
| Εκδότης | The New York Times Company A. G. Sulzberger |
| Αρχισυντάκτης | Joseph Kahn |
| Ίδρυση | 18  Σεπτεμβρίου 1851 |
| Γλώσσα | Αγγλικά |
| Σλόγκαν | All The News That's Fit To Print |
| Έδρα | Κτήριο της Νιου Γιορκ Τάιμς |
| ISSN | 0362-4331 1553-8095 1542-667X |
| OCLC | 1645522 |
| Ιστοσελίδα | Επίσημος ιστότοπος |
| Προμετωπίδα | All The News That's Fit To Print |
|     |
| δεδομένα |

Λογότυπο της εφημερίδας
Η The New York Times (ελληνικά: *Καιροί της Ν. Υόρκης* ή *Νεοϋορκέζικοι καιροί*‎‎) είναι ημερήσια πρωινή αμερικανική εφημερίδα που ιδρύθηκε το 1851 και εκδίδεται στη Νέα Υόρκη. Ιδρυτής της ήταν ο Χένρι Ρέιμοντ. Το 1952 η ημερήσια κυκλοφορία της έφθανε τα 500.000 φύλλα, ενώ τις Κυριακές τα 1.500.000 φύλλα. Διανέμεται διεθνώς, ενώ έχει κερδίσει 95 βραβεία Πούλιτζερ.

## Κυκλοφορία

Η New York Times είναι η τρίτη εφημερίδα σε κυκλοφορία στις Ηνωμένες Πολιτείες, μετά από τη USA Today και τη *The Wall Street Journal*. Το 2009, η κυκλοφορία έπεσε κατά 7,3% με αποτέλεσμα να πέσει για πρώτη φορά κάτω από 1 εκατομμύρια φύλλα. Το Φεβρουάριο του 2013, η εφημερίδα ανέφερε κυκλοφορία 1,317,100 φύλλων για την καθημερινή έκδοση 1,781,100 για την κυριακάτικη. Σύμφωνα με τον ανεξάρτητο πάροχο στοιχείων διαδικτυακής επισκεψιμότητας Similar Web, η ιστοσελίδα των Τάιμς ήταν η 223η σε επισκεψιμότητα ιστοσελίδα παγκοσμίως και 3η μεταξύ των ειδησεογραφικών ιστοσελίδων, προσελκύοντας περισσότερους από 150 εκατομμύρια επισκέπτες σε μηνιαία βάση.

## Παραπομπές

## Εξωτερικοί σύνδεσμοι

* Επίσημος ιστότοπος (Αγγλικά)
# Los Angeles Times

Los Angeles Times|  |
| Πρωτοσέλιδο στις 21 Οκτωβρίου 2008 |
| Τύπος | Καθημερινή εφημερίδα |
| Ιδιοκτήτης | Tribune Publishing |
| Αρχισυντάκτης | Davan Maharaj |
| Ίδρυση | 4 Δεκεμβρίου, 1881 |
| Γλώσσα | Αγγλική |
| Έδρα | 202 West 1st Street, Λος Άντζελες, Καλιφόρνια, Η.Π.Α. |
| ISSN | 0458-3035 2165-1736 |
| OCLC | 3638237 |
| Ιστοσελίδα | www.latimes.com |
|    |
| δεδομένα |

**Los Angeles Times** είναι ο τίτλος καθημερινής εφημερίδας που τυπώνεται στο Λος Άντζελες. Ήταν η δεύτερη μεγαλύτερη μητροπολιτική εφημερίδα σε κυκλοφορία στις Ηνωμένες Πολιτείες το 2008 και η τέταρτη πιο ευρέως διαδεδομένη εφημερίδα της χώρας. Το 2000, η εταιρεία Tribune Company, μητρική εταιρεία της εφημερίδας *Chicago Tribune* και του τηλεοπτικού σταθμού της περιοχής KTLA, αγόρασε την εφημερίδα *Los Angeles Times*.

## Κυκλοφορία

Το 2013 οι Los Angeles Times είχαν κυκλοφορία 653,868 φύλλων στην καθημερινή έκδοση και 954,010 στην κυριακάτικη. Σύμφωνα με τον ανεξάρτητο πάροχο στοιχείων διαδικτυακής επισκεψιμότητας Similar Web, η ιστοσελίδα των Los Angeles Times ήταν η 235η σε επισκεψιμότητα ιστοσελίδα στις Ηνωμένες Πολιτείες και 31η μεταξύ των ειδησεογραφικών ιστοσελίδων, προσελκύοντας περισσότερους από 38 εκατομμύρια επισκέπτες σε μηνιαία βάση.

## Παραπομπές

## Επιπλέον ανάγνωση

* Edward Maddin Ainsworth, *History of Los Angeles Times,* ca. 1940.
* Marshall Berges, *The life and Times of Los Angeles: A newspaper, a family, and a city*, New York: Atheneum, 1984
* Robert Gottlieb and Irene Wolt, *Thinking Big*, New York: Putnam, 1977.
* David Halberstam, *The Powers That Be*, New York: Knopf, 1979.
* Jack R. Hart, *The information empire: The rise of the Los Angeles Times and the Times Mirror Corporation,* Washington, D.C.: University Press of America, 1981.

## Εξωτερικοί σύνδεσμοι

* Επίσημη ιστοσελίδα
* Tribune Company
* Αρχείο της Los Angeles Times (1881-σήμερα) Αρχειοθετήθηκε 2003-04-01 στο Wayback Machine.
* Los Angeles Times Travel
# Κινεζική φιλοσοφία

Ο Δημήτρης Κ. Βελισσαρόπουλος, ο οποίος έγραψε τα βιβλία *Ιστορία της ινδικής φιλοσοφίας* (1975) και *Ιστορία της κινέζικης φιλοσοφίας* (1981), σημείωσε ότι η Ινδία και η Κίνα θεωρούνται το λίκνο του στοχασμού της Άπω Ανατολής, όπως ακριβώς και η Ελλάδα είναι το λίκνο του ρωμαϊκού, και στη συνέχεια του ευρωπαϊκού πολιτισμού. Όσα φιλοσοφικά ρεύματα δημιουργήθηκαν στις υπόλοιπες ασιατικές χώρες, έχουν τις βάσεις τους είτε στην ινδική, είτε στην κινέζικη φιλοσοφία, εκτός μερικών πολύ λιγότερο σημαντικών εξαιρέσεων.

## Περίοδοι της κινέζικης φιλοσοφίας

1. Αρχαϊκή περίοδος. Από την αυγή της ιστορίας της Κίνας και ιδιαίτερα από τον 11ο π.Χ. αιώνα ώς τον Κομφούκιο (551 π.Χ.).
2. Κλασική περίοδος. Άρχισε με τον Κομφούκιο και έφτασε περίπου ώς τον 2ο π.Χ. αιώνα.
3. Περίοδος του εκλεκτισμού. 2ος π.Χ. αιώνας - 4ος μ.Χ. αιώνας. Οι κομφουκιανοί φιλόσοφοι βρίσκονταν κάτω από την ισχυρή επίδραση του ταοϊσμού και των θεωριών του *Βιβλίου των μεταβολών* (I Ching).
4. Περίοδος της κυριαρχίας του βουδισμού. 4ος - 9ος μ.Χ. αιώνας.
5. Περίοδος νεοκομφουκιανισμού. 10ος - 18ος μ.Χ. αιώνας.
6. Περίοδος της δυναστείας Τσινγκ. 1644 - 1912. Διακρίνεται σε δύο περιόδους.
	1. Η πρώτη περίοδος της δυναστείας Τσινγκ εκτείνεται ώς τα μέσα του 19ου αιώνα. Σημειώθηκε μια βαθμιαία απομάκρυνση από τον νεοκομφουκιανισμό υπέρ μιας φιλοσοφίας λιγότερο μεταφυσικής.
	2. Στη δεύτερη περίοδο της δυναστείας Τσινγκ, 1855 - 1912, εκφράστηκαν πια ισχυρές αμφιβολίες για την εγκυρότητα της κινέζικης πνευματικής παράδοσης και αναζητήθηκαν δρόμοι για την εύσχημη εγκατάλειψή της.
7. Περίοδος επίδρασης της δυτικής φιλοσοφίας και επιστήμης. Άρχισε από το τέλος του 19ου αιώνα μέχρι την επικράτηση της Οκτωβριανής Επανάστασης στη Ρωσία.
8. Περίοδος της επίδρασης του μαρξισμού. Μετά το 1917 εντάθηκε η επιρροή των μαρξιστικών ιδεών.

## Κινέζοι φιλόσοφοι

* Λάο Τσε
* Κομφούκιος
* Σουν Τσου
* Μέγκιος
* Ζουάνγκ Ζου
* Σιούν Κουάνγκ
* Χαν Φέι
* Τσανγκ Χενγκ
* Τσανγκ Ζάι
* Τσου Σι
* Σουν Γιατ-Σεν
* Τζάο Τινγιανγκ

## Παραπομπές
# 907

| Το 907 σε άλλα ημερολόγια |
| --- |
| Γρηγοριανό ημερολόγιο | 907 *CMVII* |
| Ελληνικό αλφάβητο | ϠΖ´ |
| Ab urbe condita | 1660 |
| Αρμενικό ημερολόγιο | 356 *ԹՎ ՅԾԶ* |
| Κινεζικό ημερολόγιο | 3603 – 3604 *丙寅 – 丁卯* |
| Αιθιοπικό ημερολόγιο | 899 – 900 |
| Εβραϊκό ημερολόγιο | 4667 – 4668 |
| Περσικό ημερολόγιο | 285 – 286 |
| Ισλαμικό ημερολόγιο | 294 – 295 |
| Ινδουιστικά ημερολόγια |
| *Βικράμ Σαμβάτ* | 962 – 963 |
| *Σάκα Σαμβάτ* | 829 – 830 |
| *Κάλι Γιούγκα* | 4008 – 4009 |

*Η τρέχουσα σελίδα αφορά το έτος 907 κατά το Γρηγοριανό ημερολόγιο*

## Γεγονότα

* 27 Φεβρουαρίου - Ο Αμπαότζι, κυβερνήτης (χαγάνος) της συνομοσπονδίας των Χιτάν, ανακηρύσσει τον εαυτό του αυτοκράτορα και εγκαθιδρύει τη δυναστεία Λιάο, σκοτώνοντας τους περισσότερους από τους άλλους αρχηγούς των Χιτάν. Καταλαμβάνει εδάφη κατά μήκος των βόρειων συνόρων της Κίνας, συμπεριλαμβανομένων και τμημάτων της επαρχίας Χενάν.
* 12 Μαΐου - Παραιτείται ο αυτοκράτορας Αϊτί των Τανγκ, δίνοντας τέλος στη δυναστεία των Τανγκ μετά από σχεδόν 300 χρόνια κυριαρχίας.

## Γεννήσεις

* Ροβέρτος, κόμης του Μω

## Θάνατοι

* 2 Μαΐου - Βόρις Α΄, ηγεμόνας της Βουλγαρικής Αυτοκρατορίας
* Άρπαντ, μέγας πρίγκιπας των Ούγγρων
* Ερβέρτος Α', κόμης του Βερμαντουά
# Σιτζιατσουάνγκ

| Σιτζιατζουάνγκ |
| --- |
| Σιτζιατσουάγκ
38°2′33″N 114°30′36″E |
|  |
| Χώρα |  Κίνα |
| Διοικητική υπαγωγή | Χεμπέι |
| Πληθυσμός | 2.770.344 |
| Τηλ. κωδ. | 311 |
| Ζώνη ώρας | UTC+8 |
|  Σχετικά πολυμέσα |
|

Η **Σιτζιατζουάνγκ** (κινεζικά: *石家庄*) είναι πρωτεύουσα και μεγαλύτερη πόλη της Επαρχίας Χεμπέι, στη βορειοανατολική Κίνα. Βρίσκεται στο δυτικό μέρος αυτής της επαρχίας. Η πόλη έχει πληθυσμό εντός των διοικητικών ορίων της 10.701.600 κατά την κινεζική απογραφή του 2015 και είναι η δωδέκατη μεγαλύτερη πόλη της Κίνας. Ο αστικός πληθυσμός της πόλης είναι 4.303.700.

Η πόλη έχει σεισμολογικό κέντρο, πύργο τηλεόρασης και συνολικά η περιοχή γύρω από την πόλη είναι κυρίως ορεινή. Είναι η μεγαλύτερη πόλη της επαρχίας Χεμπέι και η μία από τις δύο πόλεις της επαρχίας άνω των 2.000.000 κατοίκων. Η άλλη είναι η Τανγκσάν.